በወቅቱ ስልጣን ላይ የነበሩት ዳንኤል አራፕ ሞይ ተቀናቃኞቻቸውን ፀጥ ለማሰኘት መልካም አጋጠሚ ነው ብለው አዋጅ ለማውጣት አልተጣደፉም። ይህ ከቶ ሊሆን ያልቻለበት አቢይ ምክንያት ደግሞ አገሪቱ በማይናቅ ደረጃ የህግ የበላይነት ያለበት በመሆኑ ነው። ጦር ሀይሉ እና የፍትህ ስርዓቱ ከፖለቲካ ፓርቲ ታማኝነት የላቀ ነፃና ብሔራዊ ቅርፅ የያዘ በመሆኑ ነው። የቢን ላደን አሸባሪ ቀጥተኛ ጥቃት ሰለባ የሆኑት ኬንያ እና ታንዛንያ ብዙ ዜጎቻቸው በጠራራ ፀሀይ ሲያልቁ እንኳ ነባር ህጋቸውን መሰረት ያደረገ ይፋዊ ክትትል እና እርምጃ ከመውሰድ በስተቀር ‘ፀረ-አሸባሪ’ የሚል አዋጅ በማርቀቅ ድብቅ እና በቀል የተላበሰ እንቅስቃሴ ለማድረግ አልዳዳቸውም – ለዜጎች ደህንነት በፅናት መቆም ይሏል ያ ነው።
